Document ID: 31992R2900

ΚΑΝΟΝΙΣΜΟΣ (ΕΟΚ) αριθ. 2900/92 ΤΗΣ ΕΠΙΤΡΟΠΗΣ της 5ης Οκτωβρίου 1992 για τις λεπτομέρειες εφαρμογής του ειδικού καθεστώτος για τον εφοδιασμό των Καναρίων Νήσων σε κουνέλια αναπαραγωγής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), και ιδίως το άρθρο 4 παράγραφος 4,
τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 σχετικά με την αξία της λογιστικής μονάδας και τις τιμές μετατροπής που πρέπει να εφαρμόζονται στα πλαίσια της κοινής γεωργικής πολιτικής (2), όπως τροποποιήθηκε τελευταία από τον κανονισμό (ΕΟΚ) αριθ. 2205/90 (3), και ιδίως το άρθρο 12,
Εκτιμώντας:
ότι, σε εφαρμογή του άρθρου 4 του κανονισμού (ΕΟΚ) αριθ. 1601/92, πρέπει να καθοριστούν, για την περίοδο εμπορίας 1992/93, οι ποσότητες κουνελιών αναπραγωγής που προέρχονται από την Κοινότητα και που τυγχάνουν ενίσχυσης προκειμένου να αναπτυχθεί το δυναμικό παραγωγής των Καναρίων Νήσων-
ότι πρέπει να καθορισθούν τα ποσά των προαναφερθεισών ενισχύσεων για τον εφοδιασμό των Καναρίων Νήσων με κουνέλια αναπαραγωγής που προέρχονται από την υπόλοιπη Κοινότητα- ότι οι ενισχύσεις αυτές πρέπει να καθορισθούν λαμβανομένων υπόψη κυρίως των δαπανών για τον εφοδιασμό από την παγκόσμια αγορά, των προϋποθέσεων που οφείλονται στη γεωγραφική θέση των Καναρίων Νήσων και βάση των τιμών που ισχύουν για τις εξαγωγές προς τρίτες χώρες όσον αφορά τα εν λόγω ζώα-
ότι οι κοινές λεπτομέρειες εφαρμογής του καθεστώτος εφοδιασμού των Καναρίων Νήσων με ορισμένα γεωργικά προϊόντα καθορίστηκαν από τον κανονισμό (ΕΟΚ) αριθ. 1695/92 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 2132/95 (5)- ότι πρέπει να θεσπιστούν συμπληρωματικοί κανόνες εφαρμογής προσαρμοσμένοι στις ισχύουσες εμπορικές πρακτικές στον τομέα των κουνελιών όσον αφορά κυρίως τη διάρκεια ισχύος των πιστοποιητικών ενίσχυσης και το ύψος των εγγυήσεων για την τήρηση των υποχρεώσεων των επιχειρηματιών-
ότι το άρθρο 4 παράγραφος 5 του κανονισμού (ΕΟΚ) αριθ. 1695/92 θεσπίζει ότι το εφαρμοζόμενο ποσό της ενισχύσεως είναι εκείνο που ισχύει την ημέρα της καταθέσεως της αιτήσεως του "πιστοποιητικού ενισχύσεως"- ότι πρέπει συνεπώς να προβλεφθεί ότι η ενίσχυση καθώς και εκείνη για τη σύσταση της εγγυήσεως σχετικά με το πιστοποιητικό θα είναι η γεωργική ισοτιμία που ισχύει την ίδια ημέρα της καταθέσεως της αιτήσεως για την έκδοση πιστοποιητικού-
ότι προκειμένου να γίνει ορθή διοικητική διαχείριση του καθεστώτος εφοδιασμού θα πρέπει να προβλεφθεί ένα χρονοδιάγραμμα υποβολής των αιτήσεων έκδοσης πιστοποιητικών και ένα χρονικό περιθώριο για την εξέτασή τους προκειμένου να εκδοθούν-
ότι κατ' εφαρμογή του κανονισμού (ΕΟΚ) αριθ. 1601/92, το καθεστώς εφοδιασμού εφαρμόζεται από 1ης Ιουλίου 1992- ότι πρέπει να προβλεφθεί η ισχύς των κανόνων εφαρμογής το ταχύτερο δυνατόν-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αυγών και Κρέατος Πουλερικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ενίσχυση που προβλέπεται στο άρθρο 4 παράγραφος 1 του κανονισμού (ΕΟΚ) αριθ. 1601/92, για τον εφοδιασμό των Καναρίων Νήσων με κουνέλια αναπαραγωγής που προέρχονται από την Κοινότητα, καθώς και ο αριθμός των κουνελιών που τη δικαιούνται καθορίζονται στο παράρτημα.
Άρθρο 2
Η Ισπανία ορίζει την αρχή την αρμόδια για:
α) την έκδοση του πιστοποιητικού ενίσχυσης που προβλέπεται από το άρθρο 4 παράγραφος 1 του κανονισμού (ΕΟΚ) αριθ. 1695/92-
β) την καταβολή της ενίσχυσης στους ενδιαφερόμενους επιχειρηματίες.
Άρθρο 3
Εφαρμόζονται οι διατάξεις του κανονισμού (ΕΟΚ) αριθ. 1695/92.
Άρθρο 4
1. Οι αιτήσεις για πιστοποιητικά υποβάλλονται στην αρμόδια αρχή εντός των πέντε πρώτων εργάσιμων ημερών κάθε μηνός. Η αίτηση γίνεται αποδεκτή μόνο εάν:
α) δεν αφορά ποσότητα ζώων που υπερβαίνει τη μέγιστη διαθέσιμη ποσότητα για κάθε ομάδα ζώων που δημοσιεύεται από την Ισπανία, πριν από την έναρξη της προθεσμίας για την υποβολή των αιτήσεων-
β) πριν από τη λήξη της προθεσμίας που προβλέπεται για την υποβολή των αιτήσεων έκδοσης πιστοποιητικών, έχει αποδειχθεί ότι ο ενδιαφερόμενος έχει συστήσει εγγύηση 5 Ecu ανά κουνέλι.
2. Τα πιστοποιητικά εκδίδονται το αργότερο τη δέκατη εργάσιμη ημέρα κάθε μηνός.
Άρθρο 5
Η ισχύς των πιστοποιητικών ενίσχυσης λήγει την τελευταία ημέρα του δέυτερου μήνα που έπεται του μηνός της έκδοσής τους.
Άρθρο 6
Η καταβολή της ενίσχυσης που προβλέπεται στο άρθρο 1 πραγματοποιείται για τις ποσότητες εκείνες που πράγματι χορηγήθηκαν.
Η ισοτιμία που θα εφαρμοσθεί για να μετατραπεί σε εθνικό νόμισμα το ποσό της ενισχύσεως και το ποσό της εγγυήσεως σχετικά με το πιστοποιητικό είναι η γεωργική ισοτιμία που ισχύει την ημέρα της καταθέσεως της αιτήσεως του πιστοποιητικού "ενισχύσεως".
Άρθρο 7
Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Οκτωβρίου 1992.

Labels: 3
18
6